सऊदी अरामको और अबूधाबी नैशनल ऑयल कंपनी (एडनॉक) के साथ मिलकर प्रस्तावित भारत की बड़ी रिफाइनरी और पेट्रोकेमिकल परियोजना की लागत मूल रूप से अनुमानित 45 अरब डॉलर की तुलना में ज्यादा होगी। पेट्रोलियम मंत्री धर्मेंद्र प्रधान ने आज यह जानकारी दी। 12 लाख बैरल प्रति दिन (बीपीडी) क्षमता की तटीय परियोजना भारत की तेल शोधन क्षमता 77 प्रतिशत बढ़ाकर 2030 तक 88 लाख बीपीडी करने की योजना का हिस्सा है। यह रोहा में बनाई जा रही है, जो मुंबई के दक्षिण में करीब 100 किलोमीटर दूर है।    अबू धाबी में आयोजित विश्व ऊर्जा कांग्रेस में आए प्रधान ने संवाददाताओं से बातचीत में कहा, 'शुरुआती योजना में लागत 45 अरब डॉलर रहने का अनुमान था, जो अब इससे ज्यादा होगी।' हालांकि उन्होंने यह बताने से इनकार कर दिया कि परियोजना की लागत में कितनी बढ़ोतरी होगी। पिछले महीने सूत्रों ने रॉयटर्स को बताया था कि किसानों के विरोध प्रदर्शन के कारण इसके स्थल में बदलाव की वजह से भारत ने परियोजना पर आने वाली लागत का अनुमान 36 प्रतिशत से ज्यादा बढ़ा दिया है।    सूत्रों ने रॉयटर्स को बताया था कि परियोजना की लागत 60 अरब डॉलर रहने का अनुमान है, लेकिन अभी भी उम्मीद की जा रही है कि 2025 तक परियोजना चालू हो जाएगी।  प्रधान ने परियोजना चालू होने की तिथि की पुष्टि की और कहा कि अन्य मसले पर काम प्रगति पर है। हालांकि उन्होंने इसके बारे में विस्तार से नहीं बताया।  वैश्विक तेल उत्पादक भारत में प्रवेश कर लाभ उठाना चाहते हैं क्योंकि दक्षिण एशिया के इस देश की 1.3 अरब आबादी की खर्च करने योग्य आमदनी बढऩे से गैसोलीन और पेट्रोकेमिकल्स की मांग बहुत ज्यादा बढ़ी है। 
अरामको के साथ रिफाइनरी परियोजना की लागत बढ़ी
The proposed large refinery and petrochemical project in India, along with Saudi Aramco and Abu Dhabi National Oil Company (ADNOC), will cost $45 billion more than originally estimated, Petroleum Minister Dharmendra Pradhan said today.
Cost of refinery project with Aramco soars